
      P R I M A R U L
 Nr. 9/11017/19.01.2026
R E F E R A T   DE   A P R O B A R E
privind îndreptarea erorii materiale strecurată în cuprinsul Hotărârii Consiliului Local nr. 235/2025 pentru modificarea Hotărârii Consiliului Local nr. 159/2025 privind aprobarea preţului local pentru producerea, transportul, distribuţia și 
furnizarea energiei termice livrată de către S.C. TERMICA BRAD 
S.A. și a preţului local al energiei termice facturate populaţiei
 municipiului Brad în perioada sezonului rece, astfel cum a 
fost modificată prin Hotărârea Consiliului 
Local nr. 194/2025

Prin Hotărârea Consiliului Local nr. 235/2025 s-a modificat Hotărârea Consiliului Local nr. 159/2025 prin care a fost aprobat preţul local pentru producerea, transportul, distribuţia și furnizarea energiei termice livrată de către S.C. TERMICA BRAD S.A., precum și preţul local al energiei termice facturate populaţiei municipiului Brad în perioada sezonului rece.
S.C. TERMICA BRAD S.A., prin adresa nr. 77/14.01.2026, înregistrată la Primăria Municipiului Brad sub nr. 11885/14.01.2025, a sesizat faptul că în cuprinsul art. 4 din Hotărârea Consiliului Local nr. 235/2025 s-a strecurat o eroare materială în ceea ce privește prețul local al energiei termice facturată agenților economici și instituțiilor publice din municipiul Brad care a fost stabilit la valoarea de 871,65 lei/MWh (fără T.V.A.), respectiv  967,53  lei/MWh (cu T.V.A. la cota de 21%), făcând, totodată, precizarea că prețul corect al energiei termice facturată agenților economici și instituțiilor publice cu T.V.A. aplicat la cota de 21%  este de 1.054,69 lei/MWh.
Astfel, se impune îndreptarea erorii materiale strecurată în cuprinsul art. 4 al Hotărârii Consiliului Local nr. 235/2025, în sensul că „Prețul local al energiei termice facturată agenților economici și instituțiilor publice din municipiul Brad este de 871,65 lei/MWh (fără T.V.A.),  respectiv  1.054,69 lei/MWh (cu T.V.A. la cota de 21%)”.
În contextul celor de mai sus, am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 3 alin. (2) și alin. (4) din O. G. nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările şi completările ulterioare, ale art. 43 alin. (5) din Legea nr. 51/2006 a serviciilor comunitare de utilități publice, republicată cu modificările și completările ulterioare, ale art. 4 din Anexa la Ordinul preşedintelui A.N.R.S.C. nr. 71/2024 pentru aprobarea Metodologiei de stabilire, ajustare şi modificare a preţurilor şi tarifelor aferente activităţilor de producere, transport, distribuţie şi furnizare a energiei termice din cadrul serviciului public de alimentare cu energie termică în sistem centralizat, cu excepţia producerii energiei termice în centrale de cogenerare, cu modificările și completările ulterioare, ale Legii nr. 141/2025 privind unele măsuri fiscal-bugetare, cu modificările și completările ulterioare, ale art. 8 alin. (2) lit. e)  și art. 43 alin. (10) din Legea nr. 325/2006 a serviciului public de alimentare cu energie termică, actualizată, precum și ale art. 129 alin. (2) lit. a), alin. (2) lit. d), alin. (3) lit. d) și alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare.

